[image: image1.png]


[image: image2.png]



Τρίτη, 18 Αυγούστου 2026
ΔΕΛΤΙΟ ΤΥΠΟΥ

Θάνατοι λουομένων στη Σύρο, στη Νάξο και στην Ναύπακτο – Παροχή συνδρομής σε Ι/Φ σκάφος στη Μήλο – Παροχή συνδρομής σε Τ/Χ σκάφος στην Ιθάκη – Σύλληψη ημεδαπού στο Πλατυγιάλι Μεσολογγίου – Διακομιδές ασθενών
Τις πρωινές ώρες σήμερα, ενημερώθηκε η Λιμενική Αρχή της Σύρου ότι ένας 85χρονος ημεδαπός ανασύρθηκε χωρίς τις αισθήσεις του από την παραλία «ΑΓΚΑΘΩΠΕΣ» ν. Σύρου. Στον ανωτέρω παρασχέθηκαν αρχικά οι πρώτες βοήθειες από τον ναυαγοσώστη της παραλίας καθώς και από πλήρωμα του Ε.Κ.Α.Β. που μετέβη στο σημείο, όπου διενεργήθηκαν προσπάθειες ανάνηψης. Στη συνέχεια, ο 85χρονος διακομίστηκε με ασθενοφόρο όχημα του Ε.Κ.Α.Β. στο Γενικό Νοσοκομείο Σύρου, όπου διαπιστώθηκε ο θάνατός του. Από το Λιμεναρχείο Σύρου που διενεργεί την προανάκριση, παραγγέλθηκε η διενέργεια νεκροψίας – νεκροτομής από την Ιατροδικαστική Υπηρεσία Πειραιά.
*****

Τις μεσημβρινές ώρες σήμερα, ενημερώθηκε η Λιμενική Αρχή Νάξου ότι ένας 85χρονος αλλοδαπός (υπήκοος Καναδά) ανασύρθηκε χωρίς τις αισθήσεις του από την παραλία «ΑΜΥΤΗΣ» ν. Νάξου. Στον ανωτέρω παρασχέθηκαν αρχικά οι πρώτες βοήθειες με τη μέθοδο της καρδιοαναπνευστικής αναζωογόνησης (ΚΑΡΠΑ), ενώ στη συνέχεια διακομίστηκε με ασθενοφόρο όχημα στο Γενικό Νοσοκομείο – Κέντρο Υγείας Νάξου, όπου διαπιστώθηκε ο θάνατός του. Προανάκριση διενεργείται από το Λιμεναρχείο Νάξου.

*****
Τις μεσημβρινές ώρες σήμερα, ενημερώθηκε η Λιμενική Αρχή Ναυπάκτου ότι 74χρονη ημεδαπή εντοπίστηκε σε δυσχερή θέση στη θαλάσσια περιοχή της παραλίας «ΑΓΙΟΣ ΝΕΚΤΑΡΙΟΣ» στον Πλατανίτη Ναυπάκτου. Αμέσως, στέλεχος Λ.Σ.-ΕΛ.ΑΚΤ. μετέβη στο σημείο, όπου κατά την άφιξή του διαπίστωσε ότι η γυναίκα είχε ήδη ανασυρθεί από λουόμενους. Ακολούθως, η 74χρονη διακομίστηκε με ασθενοφόρο όχημα στο Κέντρο Υγείας Ναυπάκτου, όπου διαπιστώθηκε ο θάνατός της. Από το Α’ Λιμενικό Τμήμα Ναυπάκτου του Λιμεναρχείου Μεσολογγίου που διενεργεί την προανάκριση, παραγγέλθηκε η διενέργεια νεκροψίας – νεκροτομής από την Ιατροδικαστική Υπηρεσία Πατρών.
*****

Τις πρωινές ώρες σήμερα, ενημερώθηκε η Λιμενική Αρχή της Μήλου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για την ακυβερνησία, λόγω μηχανικής βλάβης και αδυναμίας χρήσης ιστίων, ενός ιστιοφόρου (Ι/Φ) σκάφους, με έναν αλλοδαπό επιβαίνοντα (υπήκοο Γαλλίας), στη θαλάσσια περιοχή 6 ν.μ. νότια ν. Μήλου. Στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το φορτηγό-Λάντζα (Φ/Γ-Λάντζα) «ΦΟΞ» Σ. Μήλου 173, προς παροχή συνδρομής. Το Ι/Φ αγκυροβόλησε ασφαλώς στη θαλάσσια περιοχή «ΠΟΛΛΩΝΙΑ» Μήλου με τη συνδρομή του Φ/Γ-Λάντζας και με συνοδεία ΠΛΣ, με τον επιβαίνοντά του καλά στην υγεία του. Από το Λιμεναρχείο Μήλου, απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση σχετικού βεβαιωτικού αξιοπλοΐας, ενώ από το περιστατικό δεν παρατηρήθηκε θαλάσσια ρύπανση.
*****

Τις πρωινές ώρες σήμερα, ενημερώθηκε η Λιμενική Αρχή της Ιθάκης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για την παροχή συνδρομής σε ιδιωτικό ταχύπλοο (Τ/Χ) σκάφος το οποίο βρισκόταν σε δυσχερή θέση, στη θαλάσσια περιοχή «ΠΕΡΑ ΠΗΓΑΔΙ» ν. Ιθάκης. Αμέσως, στην περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), με τη συνδρομή του οποίου το Τ/Χ κατέπλευσε ασφαλώς στο λιμένα Βαθέως. Στη συνέχεια, ο χειριστής του Τ/Χ παρελήφθη από ασθενοφόρο όχημα και διακομίσθηκε στο Κέντρο Υγείας Ιθάκης, προς παροχή ιατρικής περίθαλψης. 
*****
Τις βραδινές ώρες χθες, συνελήφθη ένας 45χρονος ημεδαπός για παράβαση του άρθρου 98 παρ. 4Α,Β του Ν.5209/2025 ΚΟΚ «Οδήγηση στερούμενος άδειας ικανότητας οδήγησης» από στελέχη της Λιμενικής Αρχής Πλατυγιαλίου. Συγκεκριμένα, σε διενεργούμενο έλεγχο με τον κατάπλου ενός επιβατηγού-οχηματαγωγού (Ε/Γ-Ο/Γ) πλοίου στο λιμάνι του Αστακού, εντοπίστηκε ο 45χρονος να οδηγεί Ι.Χ.Ε. ιδιοκτησίας του στερούμενος της άδειας ικανότητας οδήγησης, λόγω κατάσχεσης. Από το Β’ Λιμενικό Τμήμα Πλατυγιαλίου του Λιμεναρχείου Μεσολογγίου που διενεργεί την προανάκριση, κινήθηκε η διαδικασία επιβολής των προβλεπόμενων διοικητικών κυρώσεων. 
*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-58χρονου, από το λιμάνι της Κύθνου στο λιμάνι του Λαυρίου, με Περιπολικό σκάφος Λ.Σ.-ΕΛ.ΑΚΤ., 
-83χρονου, από το λιμάνι του Αγίου Ευστρατίου στο λιμάνι της Μύρινας Λήμνου, με Περιπολικό σκάφος Λ.Σ.-ΕΛ.ΑΚΤ.,
-63χρονου, από το λιμάνι της Αλοννήσου στο λιμάνι του Βόλου, με το Ε/Γ-Τ/Ρ «ΑΞΙΟΝ ΕΣΤΙ» Ν.Π.10001 και 
-42χρονης, από το λιμάνι της Πάρου στο λιμάνι της Σύρου , με το Ε/Γ-Τ/Ρ «ΚΥΡΙΑΡΧΟΣ II» N. Nάξου 57. 

